smcproject/ml-wiki-sentences huggingface dataset:
ഫാൽക്കോയുടെ ചലച്ചിത്ര പ്രവർത്തനങ്ങളിൽ  മികച്ച വനിതാ നായികയ്ക്കുള്ള ഇൻഡിപെൻഡന്റ് സ്പിരിറ്റ് അവാർഡിന് നാമനിർദ്ദേശം ചെയ്യപ്പെട്ട ലോസ് ഓഫ് ഗ്രാവിറ്റി (1992), ജൂഡി ബെർലിൻ (1999) എന്നീ ചിത്രങ്ങളിലെ പ്രധാന വേഷങ്ങളും സൺഷൈൻ സ്റ്റേറ്റ് (2002), ഫ്രീ ഡംലാൻഡ് (2006), ദ കൊമേഡിയൻ (2016) ഉൾപ്പെടെയുള്ള ചിത്രങ്ങളഇലെ സഹകഥാപാത്രങ്ങളും ഉൾപ്പെടുന്നു.
ദി ഹൗസ് ഓഫ് ബ്ലൂ ലീവ്സ് എന്ന നാടകത്തിൻറെ 2011-ലെ ബ്രോഡ്‌വേ പുനരവതരണത്തിലെ വേഷത്തിന് ഒരു നാടകത്തിലെ മികച്ച നടിക്കുള്ള ടോണി പുരസ്കാരത്തിനും അവർ നാമനിർദ്ദേശം നേടി.
വ്യക്തിഗത പ്രകടനങ്ങളുടെ പേരിൽ പതിനൊന്ന് നാമനിർദ്ദേശങ്ങളിൽനിന്ന് രണ്ട് ഗോൾഡൻ ഗ്ലോബ് പുരസ്കാരങ്ങൾ നേടിയ ഫാൽക്കോ, പതിന്നാലു നാമനിർദ്ദേശങ്ങളിൽ നിന്ന് നാല് എമ്മി അവാർഡുകളും കരസ്ഥമാക്കിയിട്ടുണ്ട്.
ജൂഡിത്ത് ആൻഡേഴ്സൺ എന്ന നടിയുടെയും പിൽക്കാലത്ത് ഒരു പരസ്യ ഏജൻസിയിൽ ജോലി ചെയ്തിരുന്ന ജാസ് ഡ്രമ്മറായ ഫ്രാങ്ക് ഫാൽക്കോയുടെയും മകളായി 1963 ജൂലൈ 5 ന് ന്യൂയോർക്ക് സിറ്റി ബറോയിലെ ബ്രൂക്ലിനിലാണ് ഈഡിത്ത് ഫാൽക്കോ ജനിച്ചത്.
പിതാവ്  ഇറ്റാലിയൻ വംശജനും മാതാവിന് സ്വീഡിഷ്, ഇംഗ്ലീഷ്, കോർണിഷ് (1/16) വംശപരമ്പരയുമാണ് ഉണ്ടായിരുന്നത്.
അവൾക്ക് ജോസഫ്, പോൾ എന്നീ രണ്ട് സഹോദരന്മാരും റൂത്ത് എന്ന സഹോദരിയുമുണ്ട്.
നോവലിസ്റ്റും നാടകകൃത്തും കവിയുമായ എഡ്വേർഡ് ഫാൽക്കോ അവളുടെ അമ്മാവനാണ്.
2012-ൽ, അവളുടെ പൂർവ്വികരിലൊരാളും, കടലിൽ ജനിച്ച് 1840-ൽ മരണമടഞ്ഞ പെൻസാൻസിൽ നിന്നുള്ള ഒരു കോർണിഷ് നാവിക പ്രധാനിയെ കേന്ദ്രീകരിച്ച് നിർമ്മിക്കപ്പെട്ടതുമായ ‘ഹു ഡു യു തിങ്ക് യു ആർ?’
എന്ന പരമ്പരയുടെ ഒരു എപ്പിസോഡിന്റെ വിഷയമായിരുന്നു ഫാൽക്കോ.
നാല് വയസ്സ് മുതൽ, ലോംഗ് ഐലൻഡിൽ വളർന്ന ഫാൽക്കോ, കുടുംബത്തോടൊപ്പം ഹിക്‌സ്‌വില്ലിലേക്കും പിന്നീട് നോർത്ത് ബാബിലോണിലേക്കും ഒടുവിൽ വെസ്റ്റ് ഇസ്‌ലിപ്പിലേക്കും താമസം പലതവണ മാറി.
കുട്ടിക്കാലത്ത്, ഈസ്റ്റ് ഫാർമിംഗ്‌ഡെയ്‌ലിലെ അരീന പ്ലെയേഴ്‌സ് റിപ്പർട്ടറി തിയേറ്ററിൽ അവൾ മാതാവിനോടൊപ്പം നാടകങ്ങളിൽ അഭിനയിച്ചിരുന്നു.
കുടുംബം ഒടുവിൽ നോർത്ത്‌പോർട്ടിലേക്ക് താമസം മാറുകയും അവിടെ അവൾ ഹൈസ്‌കൂളിൽ പഠനകാലത്ത് സീനിയർ വർഷത്തിൽ മൈ ഫെയർ ലേഡി എന്ന നാടകത്തിൽ എലിസ ഡൂലിറ്റിൽ എന്ന കഥാപാത്രമായി അഭിനയിക്കുകയും ചെയ്തു.
1981-ൽ നോർത്ത്പോർട്ട് ഹൈസ്കൂളിൽ നിന്ന് അവർ ബിരുദം നേടി.
പർച്ചേസിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിലെ അഭിനയ പരിശീലന പരിപാടിയിൽ പങ്കെടുത്ത അവർ 1986-ൽ അവിടെനിന്ന് അഭിനയത്തിൽ ഫൈൻ ആർട്ട്സ് ബിരുദം നേടി.
കരിയർ 1987–1999: ആദ്യകാല കരിയർ
കരിയറിന്റെ തുടക്കത്തിൽ, ഫാൽക്കോ ലോ ഓർഡർ, ഹോമിസൈഡ്: ലൈഫ് ഓൺ ദി സ്ട്രീറ്റ് തുടങ്ങിയ ടെലിവിഷൻ ഷോകളിൽ പ്രത്യക്ഷപ്പെട്ടു.
1992-ൽ നിക്ക് ഗോമസ് സംവിധാനം ചെയ്ത ലോസ് ഓഫ് ഗ്രാവിറ്റി എന്ന ചിത്രത്തിലെ ഫാൽക്കോയുടെ പ്രകടനം കണ്ടതിന് ശേഷം ഹോമിസൈഡിന്റെ എക്സിക്യൂട്ടീവ് പ്രൊഡ്യൂസറായിരുന്ന ടോം ഫോണ്ടാന, പരിക്കേറ്റ ഒരു പോലീസ് ഉദ്യോഗസ്ഥന്റെ ഭാര്യ ഇവാ തോർമാൻ എന്ന കഥാപാത്രമായി ഫാൽക്കോയെ തെരഞ്ഞെടുത്തു.
1994-ൽ പുറത്തിറങ്ങിയ വുഡി അലൻ ചിത്രമായ ബുള്ളറ്റ്‌സ് ഓവർ ബ്രോഡ്‌വേയിലെ ഒരു ചെറിയ സംസാര വേഷം  അവളുടെ അഭിനയ ജീവിതത്തിലെ ആദ്യ വഴിത്തിരികവായി.
വുഡി അലന്റെ കോസ്റ്റ്യൂം ഡിസൈനർ ജെഫ്രി കുർലാൻഡിന്റെ സഹായിയായിരുന്ന സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്ക്, പർച്ചേസിലെ അവളുടെ സഹപാഠിയായിരുന്ന എറിക് മെൻഡൽസോഹ്നുമായുള്ള സൗഹൃദം ഈ വേഷത്തിൽ അഭിനയിക്കാൻ അവളെ സഹായിച്ചു.
മെൻഡൽസോഹ്നൻറെ സംവിധാന സംരംഭമായ ഫീച്ചർ ഫിലിം ജൂഡി ബെർലിനിൽ ഫാൽക്കോയെ കാസ്റ്റ് ചെയ്യുകയും  അത് സൺഡാൻസ് ഫിലിം ഫെസ്റ്റിവലിൽ മികച്ച സംവിധായകനുള്ള ബഹുമതികൾ അദ്ദേഹത്തിന് നേടിക്കൊടുക്കുകയും ചെയ്തു.
മെ ഫാൽക്കോ വേഷമിട്ട മെൻഡൽസണിന്റെ അടുത്ത ചിത്രമായ 3 ബാക്ക്‌യാർഡ്‌സിലൂടെ അദ്ദേഹം രണ്ടാം തവണയും മികച്ച സംവിധായകനെന്ന നേട്ടം കൈവരിച്ചു.
ഈ സമയത്ത്, ട്രസ്റ്റ്, കോപ്പ് ലാൻഡ്, പ്രൈവറ്റ് പാർട്സ് (സംസാരപ്രധാനമല്ലാത്ത ഭാഗം), റാൻഡം ഹാർട്ട്സ് എന്നീ ചിത്രങ്ങളിലും ബ്രോഡ്‌വേയിൽ ടോണി അവാർഡ് നേടിയ സൈഡ് മാൻ, ഫ്രാങ്കീ ആൻറ് ജോണി ഇൻ ദ ക്ലയർ ഡെ ലൂൺ എന്ന നാടകത്തിൻറെ പുനരുജ്ജീവനത്തിൽ സ്റ്റാൻലി ടുച്ചിയോടൊപ്പവും നൈറ്റ് മദറിൽ ബ്രെൻഡ ബ്ലെത്തിനൊപ്പവും ഫാൽക്കോ പ്രത്യക്ഷപ്പെട്ടു.
1997-ൽ, HBO പരമ്പരയായ ഓസിൽ, ജയിൽ ഉദ്യോഗസ്ഥയായ ഡയാനെ വിറ്റിൽസിയെ ഫാൽക്കോ അവതരിപ്പിക്കാൻ തുടങ്ങി.
ഫോണ്ടാനയ്‌ക്കൊപ്പം ഹോമിസൈഡ് എന്ന പരമ്പരിയിൽ പ്രവർത്തിച്ചതിന് ശേഷമാണ് ഫാൽക്കോയ്ക്ക് ഈ വേഷം ലഭിച്ചത്.
1999–2007: ദി സോപ്രാനോസ്
HBO നാടകീയ പരമ്പരായി ദി സോപ്രാനോസിൽ ഫാൽക്കോയ്ക്ക് അവളുടെ മികച്ച വേഷം ലഭിച്ചു.
1999-ൽ ആദ്യ പ്രദർശനം നടന്ന ഈ പരമ്പര 2007-ൽ അവസാനിച്ചു.
മാഫിയ രാജാവ് ടോണി സോപ്രാനോയുടെ ഭാര്യ കാർമ്മല സോപ്രാനോയെ അവർ ഈ പരമ്പരയിൽ അവതരിപ്പിച്ചു.
വ്യാപകമായ അംഗീകാരം ലഭിച്ച ഈ പരമ്പര, കൂടാതെ എക്കാലത്തെയും മികച്ച ടെലിവിഷൻ പരമ്പരകളിലൊന്നായി പരക്കെ  കണക്കാക്കപ്പെടുന്നു.
പരമ്പരയിലെ അവളുടെ വേഷത്തിന്, ഫാൽക്കോ മൂന്ന് പ്രൈംടൈം എമ്മി അവാർഡുകളും രണ്ട് ഗോൾഡൻ ഗ്ലോബ് അവാർഡുകളും അഞ്ച് സ്‌ക്രീൻ ആക്ടേഴ്‌സ് ഗിൽഡ് അവാർഡുകളും നേടി.
2008-ലെ കണക്കനുസരിച്ച്, ഒരേ  വർഷം തന്നെ ഗോൾഡൻ ഗ്ലോബ്, എമ്മി, SAG അവാർഡുകൾ ലഭിച്ച ഏക നടിമാർ ഫാൽക്കോയും, ദി എക്സ്-ഫയൽസ് താരം ഗില്ലിയൻ ആൻഡേഴ്സണും, അഗ്ലി ബെറ്റി താരം അമേരിക്ക ഫെറേറയും, 30 റോക്ക് താരം ടീന ഫെയും ആയിരുന്നു.
2003-ൽ ദി സോപ്രാനോസ് പരമ്പരയുടെ നാലാം സീസണിൽ കാർമേല സോപ്രാനോ എന്ന കഥാപാത്രത്തെ അവതരിപ്പിച്ചതിൻറെ പേരിലാണ് ഫാൽക്കോയ്ക്ക് ഈ അവാർഡുകൾ ലഭിച്ചത്.
ദി സോപ്രാനോസിൽ അഭിനയിച്ച കാലത്ത്, ഫ്രീഡംലാൻഡ് , മികച്ച സഹനടിക്കുള്ള ലോസ് ഏഞ്ചൽസ് ഫിലിം ക്രിട്ടിക്‌സ് അവാർഡ് ലഭിച്ച ജോൺ സെയ്‌ലെസിന്റെ സൺഷൈൻ സ്റ്റേറ്റ് തുടങ്ങിയ സിനിമകളിലും ഫാൽക്കോ പ്രത്യക്ഷപ്പെട്ടു.
വിൽ ഗ്രേസ് എന്ന ടെലിവിഷൻ പരമ്പരയിൽ അതിഥി വേഷത്തിൽ അഭിനയിച്ച ഫാൽക്കോ, കൂടാതെ 30 റോക്ക് എന്ന പരമ്പരയുടെ രണ്ടാം സീസണിൽ സെലസ്റ്റ് കണ്ണിംഗ്ഹാം എന്ന കഥാപാത്രത്തിൻറെ ആവർത്തിച്ചുള്ള വേഷം ചെയ്തു.
2007–2015: നഴ്‌സ് ജാക്കി, ഹോറസ് ആൻറ് പീറ്റ്
2009 ജൂൺ 8-ന് ആദ്യ പ്രദർശനവും, 2015 ജൂൺ 28-ന് അവസാനിച്ചതുമായ ഷോടൈം ഡാർക്ക് കോമഡി പരമ്പര നഴ്‌സ് ജാക്കിയിലെ ടൈറ്റിൽ കഥാപാത്രമായി ഫാൽക്കോ അഭിനയിച്ചു.
2011-ൽ, ബെൻ സ്റ്റില്ലർ, ജെന്നിഫർ ജേസൺ ലീ എന്നിവർക്കൊപ്പം ന്യൂയോർക്ക് നഗരത്തിൽ അവതരിപ്പിച്ച ഹൗസ് ഓഫ് ബ്ലൂ ലീവ്സ് എന്ന നാടകത്തിൻറെ ബ്രോഡ്‌വേ പുനരുജ്ജീവനത്തിൽ ബനാനാസ് എന്ന കഥാപാത്രത്തെ ഫാൽക്കോ അവതരിപ്പിക്കുകയും ഈ വേഷത്തിലൂടെ അവൾക്ക് ആദ്യത്ത ഏക ടോണി അവാർഡ് നാമനിർദ്ദേശം ലഭിച്ചു.
ലിസ് ഫ്ലഹൈവിന്റെ ദി മാഡ്രിഡ് എന്ന നാടകത്തിൻറെ ഓഫ് ബ്രോഡ്‌വേ പ്രദർശനത്തിൽ ഫാൽക്കോ അഭിനയിക്കുമെന്ന് 2013 ജനുവരിയിൽ പ്രഖ്യാപിച്ചു.
ലീ സിൽവർമാൻ സംവിധാനം ചെയ്ത ഈ പരിമിത നാടക പ്രദർശനത്തിൻറെ  പ്രിവ്യൂ ഫെബ്രുവരി 5-ന് ആരംഭിക്കുകയും ഔദ്യോഗിക ഉദ്ഘാടന പ്രദർശനം ഫെബ്രുവരി 26-ന് നടക്കുകയും ചെയ്തു.
ഫാൽക്കോയ്‌ക്കൊപ്പം ജോൺ എലിസൺ, ക്രിസ്റ്റഫർ ഇവാൻ വെൽച്ച്, ഫോബ് സ്‌ട്രോൾ, ഫ്രാൻസെസ് സ്റ്റെർൻഹേഗൻ എന്നിവരും അഭിനയിച്ചു.
2016–ഇതുവരെ: ടെലിവിഷനിലേക്കുള്ള മടക്കം
2016-ൽ, ലൂയിസ് സികെ പരമ്പരയായ, ഹോറസ് ആൻഡ് പീറ്റിൽ സിൽവിയ വിറ്റലിനെ ഫാൽക്കോ അവതരിപ്പിക്കാൻ ആരംഭിച്ചു.
ആദ്യ എപ്പിസോഡ് 2016 ജനുവരി 30 ന് സി.കെയുടെ വെബ്‌സൈറ്റിൽ മുന്നറിയിപ്പുകളൊന്നുമില്ലാതെ പ്രദർശിപ്പിച്ചു.
പുതിയ എപ്പിസോഡുകൾ ആഴ്ചതോറും പ്രദർശിപ്പിച്ചിരുന്ന ഇതിൻറെ പത്താം എപ്പിസോഡ് 2016 ഏപ്രിൽ 2-ന് റിലീസ് ചെയ്തു.
2017 സെപ്റ്റംബറിൽ, ദി മെനെൻഡെസ് മർഡേഴ്‌സ് എന്ന ഉപശീർഷകത്തോടെ ലോ ഓർഡർ ട്രൂ ക്രൈം എന്ന എൻബിസി ആന്തോളജി പരമ്പരയുടെ ആദ്യ സീസണിൽ ലെസ്ലി അബ്രാംസൺ എന്ന കഥാപാത്രത്തെ അവതരിപ്പിക്കാൻ തുടങ്ങി.
2020 ൽ, പോൾ അറ്റനാസിയോയുടെ ടോമി എന്ന ടെലിവിഷൻ പരമ്പരയിൽ പ്രധാന കഥാപാത്രമായി അവർ പ്രത്യക്ഷപ്പെട്ടു.
2021-ൽ ദി സോപ്രാനോസ് പരമ്പരയുടെ പ്രീക്വൽ ആയി പുറത്തിറങ്ങിയ ദി മെനി സെയിന്റ്‌സ് ഓഫ് നെവാർക്ക് എന്ന സിനിമയിൽ ഫാൽക്കോ തന്റെ തകർപ്പൻ വേഷമായ കർമ്മല സോപ്രാനോയെ പുനരവതരിപ്പിച്ചുവെങ്കിലും പൂർത്തിയായ സിനിമയിൽ നിന്ന് അവളുടെ രംഗങ്ങൾ മുറിച്ചുമാറ്റപ്പെട്ടു.
ഇംപീച്ച്‌മെന്റ് എന്ന FX ട്രൂ ക്രൈം പരമ്പരയിൽ  പ്രസിഡന്റ് ബിൽ ക്ലിന്റന്റെ ഭാര്യയായ ഹിലാരി റോഡാം ക്ലിന്റന്റെ വേഷത്തിലും ഫാൽക്കോ അഭിനയിച്ചു.
അവലംബം ↑ ↑ ↑ ↑ ↑ Stated on Who Do You Think You Are?
, April 6, 2012.
↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഈജിപ്‌റ്റിലെ ജോൺ ഇംഗ്ലീഷ് വിലാസം https://ml.wikipedia.org/wiki/John_of_Egypt
റോമൻ കത്തോലിക്കാ സഭയിലെ ഒരു വിശുദ്ധനാണ് ഈജിപ്‌റ്റിലെ വിശുദ്ധ ജോൺ .
ഇരുപത്തിയഞ്ചാം വയസ്‌ വരെ ഇദ്ദേഹം ഒരു ആശാരിയായി പിതാവിന് വിധേയപ്പെട്ട്‌ ജീവിച്ചു.
വിധേയത്വം, വിനയം, പരസ്‌നേഹം എന്നിവ ജോണിന്റെ പ്രത്യേകതകളായിരുന്നു.
ജോണിന്റെ പ്രസംഗങ്ങളിലെ പ്രധാന പ്രമേയം പൊങ്ങച്ചം എന്ന തിന്മയ്‌ക്കെതിരെയായിരുന്നു.
ഒരു സന്യാസിയായ പല്ലാഡിയസ്‌ ഒരിക്കൽ ജോണിനെ സന്ദർശിക്കാനെത്തിയപ്പോൾ പല്ലാഡിയസ്‌ ബിഷപ്പാകുമെന്ന് ജോൺ അദ്ദേഹത്തെക്കുറിച്ച്‌ ഒരു പ്രവചനം നടത്തിയിരുന്നു.
എന്നാൽ ആശ്രമത്തിലെ അടുക്കളയുടെ ചുമതലക്കാരനായിരുന്ന അദ്ദേഹം അത് ഗൗനിച്ചില്ല പക്ഷേ, വർഷങ്ങൾക്ക്‌ ശേഷം പല്ലാഡിയസ്‌ ബിഷപ്പായി.
പിന്നീട് തിയോഡോഷ്യസ്‌ ഒന്നാമന്റെ പട്ടാളവിജയത്തെക്കുറിച്ച് ജോൺ മറ്റൊരു പ്രവചനവും നടത്തി.
പതിനാറ് വർഷക്കാലം നീണ്ട പരിശീലനത്തിനൊടുവിൽ  ഒരു കുന്നിൻ മുകളിൽ ജോൺ ദൈവികമായ ചിന്തകളാൽ കഴിഞ്ഞു.
നിരന്തരമായ ദൈവിക ഐക്യപ്പെടലിലൂടെ പ്രവചനവരവും രോഗശാന്തിവരവും ജോൺ നേടിയെടുത്തു.
പരഹൃദയജ്ഞാനം ഇദ്ദേഹത്തിന്റെ പ്രത്യേക സിദ്ധിയായിരുന്നു.
ആശ്രമവാതിൽക്കൽ ജോൺ എല്ലാ ആഴ്ചയിലും സുവിശേഷപ്രസംഗം നടത്തിയിരുന്നു.
ഇതിലൂടെ ജനങ്ങൾക്ക് മാനസാന്തരവും രോഗശാന്തിയും ലഭിച്ചു.
ഡി. 394-ൽ ഇദ്ദേഹം അന്തരിച്ചു.
മുട്ടുകുത്തി പ്രാർത്ഥിക്കുന്ന നിലയിലായിരുന്നു അദ്ദേഹത്തിന്റെ അന്ത്യം.
അവലംബം Butler, Alban.
Lives of the Saints.
Rock Island, Illinois: Tan, 1955.
എം. സ്റ്റാൻലി വൈറ്റിംഗ്ഹാം ഇംഗ്ലീഷ് വിലാസം https://ml.wikipedia.org/wiki/M.
_Stanley_Whittingham
എം. സ്റ്റാൻലി വൈറ്റിംഗ്ഹാം (ജനനം: 1941) ഒരു ഇംഗ്ലീഷ് രസതന്ത്രജ്ഞനാണ്.
കെമിസ്ട്രി പ്രൊഫസറും ന്യൂയോർക്കിലെ സ്റ്റേറ്റ് യൂണിവേഴ്സിറ്റിയുടെ ഭാഗമായ ബിൻ‌ഹാം‌ടൺ സർവകലാശാലയിലെ ഇൻസ്റ്റിറ്റ്യൂട്ട് ഫോർ മെറ്റീരിയൽസ് റിസർച്ചിന്റെയും മെറ്റീരിയൽസ് സയൻസ് ആൻഡ് എഞ്ചിനീയറിംഗ് പ്രോഗ്രാമിന്റെയും ഡയറക്ടറാണ്.
2019-ൽ രസതന്ത്രത്തിനുള്ള നോബൽ സമ്മാനം അദ്ദേഹത്തിന് ലഭിച്ചു.
ലിഥിയം ബാറ്ററികളുടെ വികസനത്തിന്റെ ഭാഗമായ ചരിത്രത്തിലെ ഒരു പ്രധാന വ്യക്തിയാണ് വൈറ്റിംഗ്ഹാം.
ഇന്റർകലേഷൻ ഇലക്ട്രോഡുകളുടെ ആശയവും അദ്ദേഹം കണ്ടെത്തിയിരുന്നു.
1970 കളിൽ ഇന്റർകലേഷൻ ഇലക്ട്രോഡുകളുടെ ആശയം കണ്ടെത്തിയ ലിഥിയം ബാറ്ററികളുടെ വികസനത്തിന്റെ ചരിത്രത്തിലെ ഒരു പ്രധാന വ്യക്തിയായ വൈറ്റിംഗ്ഹാമിന് ഉയർന്ന ഊർജ്ജ സാന്ദ്രതയും ഉയർന്ന റിവേർസിബിൾ ലിഥിയം ബാറ്ററികളിൽ ഇന്റർകലേഷൻ കെമിസ്ട്രി എന്ന ആശയവും സംബന്ധിച്ച ആദ്യത്തെ പേറ്റന്റുകൾ ലഭിച്ചിരുന്നു.
അതിനാൽ, റീചാർജ് ചെയ്യാവുന്ന ലിഥിയം ബാറ്ററികളുടെ സ്ഥാപക പിതാവ് എന്നാണ് അദ്ദേഹത്തെ വിളിക്കുന്നത്.
1941-ൽ യു‌കെയിലെ നോട്ടിംഗ്ഹാമിലാണ് വൈറ്റിംഗ്ഹാം ജനിച്ചത്.
രസതന്ത്രം പഠിക്കുന്നതിനായി ഓക്സ്ഫോർഡിലെ ന്യൂ കോളേജിൽ പോകുന്നതിനുമുമ്പ് 1951-1960 വരെ ലിങ്കൺഷെയറിലെ സ്റ്റാംഫോർഡ് സ്കൂളിൽ നിന്ന് വിദ്യാഭ്യാസം നേടി.
ഓക്സ്ഫോർഡ് സർവകലാശാലയിൽ അദ്ദേഹം ബിഎ (1964), എംഎ (1967), ഡിഫിൽ (1968) എന്നിവ നേടി.
ബിരുദ പഠനം പൂർത്തിയാക്കിയ ശേഷം വൈറ്റിംഗ്ഹാം സ്റ്റാൻഫോർഡ് സർവ്വകലാശാലയിൽ പോസ്റ്റ്ഡോക്ടറൽ ഫെലോ ആയിരുന്നു.
തുടർന്ന് എക്സോൺ റിസർച്ച് എഞ്ചിനീയറിംഗ് കമ്പനിയിൽ 16 വർഷം ജോലി ചെയ്തു.
ബിൻ‌ഹാം‌ടൺ‌ സർവകലാശാലയിൽ‌ പ്രൊഫസറാകുന്നതിന്‌ മുമ്പ്‌ അദ്ദേഹം ഷ്‌ലമ്പർ‌ജറിൽ‌ നാലുവർഷം ജോലി ചെയ്‌തു.
വിറ്റിംഗ്ഹാമിനെ 2017-ൽ നാറ്റ്ബാറ്റ് ഇന്റർനാഷണലിന്റെ ചീഫ് സയന്റിഫിക് ഓഫീസറായി തിരഞ്ഞെടുത്തു.
1994 മുതൽ 2000 വരെ അദ്ദേഹം ഗവേഷണത്തിനായി സർവകലാശാലയുടെ വൈസ് പ്രൊവോസ്റ്റായി സേവനമനുഷ്ഠിച്ചു.
ന്യൂയോർക്ക് സ്റ്റേറ്റ് യൂണിവേഴ്സിറ്റിയിലെ റിസർച്ച് ഫൗണ്ടേഷന്റെ വൈസ് ചെയർ ആയി ആറുവർഷം സേവനമനുഷ്ഠിച്ചു.
അദ്ദേഹം ഇപ്പോൾ ബിൻ‌ഹാം‌ടൺ‌ സർവകലാശാലയിലെ കെമിസ്ട്രി, മെറ്റീരിയൽ‌സ് സയൻസ്, എഞ്ചിനീയറിംഗ് പ്രൊഫസറാണ്.
2007-ൽ കെമിക്കൽ എനർജി സ്റ്റോറേജിനെക്കുറിച്ചുള്ള ഡി‌ഇ‌ഇ പഠനത്തിന് വൈറ്റിംഗ്ഹാം സഹ-അദ്ധ്യക്ഷനായിരുന്നു.
ഇപ്പോൾ ബിൻ‌ഹാം‌ടൺ സർവകലാശാലയിലെ യു‌എസ് എനർജി ഫ്രോണ്ടിയർ റിസർച്ച് (EFRC) കേന്ദ്രമായ നോർത്ത് ഈസ്റ്റേൺ സെന്റർ ഫോർ കെമിക്കൽ എനർജി സ്റ്റോറേജ് (NECCES) ഡയറക്ടറാണ്.
21-ാം നൂറ്റാണ്ടിലെ പുതിയ സമ്പദ്‌വ്യവസ്ഥ കെട്ടിപ്പടുക്കുന്നതിന് ആവശ്യമായ ശാസ്ത്രീയ മുന്നേറ്റങ്ങൾ ത്വരിതപ്പെടുത്തുന്നതിന് 2014-ൽ NECCES ന് 12.8 മില്യൺ ഡോളർ, ഊർജ്ജ വകുപ്പിൽ നിന്നുള്ള നാല് വർഷത്തെ ഗ്രാന്റ് ലഭിച്ചു.
പ്രധാനപ്പെട്ട ഗവേഷണങ്ങൾ രണ്ട് വർഷത്തേക്ക് തുടരുന്നതിന് 2018-ൽ NECCES ന്  ഊർജ്ജ വകുപ്പ് $3 മില്ല്യൺ കൂടി നൽകി.
ഊർജ്ജ-സംഭരണ സാമഗ്രികൾ മികച്ച രീതിയിൽ പ്രവർത്തിപ്പിക്കുന്നതിനും "വിലകുറഞ്ഞതും പരിസ്ഥിതി സൗഹൃദവും നിലവിലെ മെറ്റീരിയലുകളേക്കാൾ കൂടുതൽ ഊർജ്ജം സംഭരിക്കാൻ കഴിവുള്ളതുമായ" പുതിയ മെറ്റീരിയലുകൾ വികസിപ്പിക്കുന്നതിനും നെസെസ് ടീം ഫണ്ടിംഗ് ഉപയോഗിക്കുന്നു.
ഇന്റർകലേഷൻ ഇലക്ട്രോഡുകളുടെ ആശയം കണ്ടെത്തുന്നതിൽ ലിഥിയം ബാറ്ററികളുടെ വികസനത്തിന്റെ ചരിത്രത്തിലെ ഒരു പ്രധാന വ്യക്തിയാണ് വൈറ്റിംഗ്ഹാം.
ടൈറ്റാനിയം ഡൈസൾഫൈഡ് കാഥോഡും ലിഥിയം അലുമിനിയം ആനോഡും അടിസ്ഥാനമാക്കിയുള്ള വൈറ്റിംഗ്ഹാമിന്റെ റീചാർജ് ചെയ്യാവുന്ന ലിഥിയം ബാറ്ററി 1970 കളിൽ എക്സോൺ നിർമ്മിച്ചു.
"ഈ ബാറ്ററികളെയെല്ലാം ഇന്റർകലേഷൻ ബാറ്ററികൾ എന്ന് വിളിക്കുന്നു. ഇത് ഒരു സാൻഡ്‌വിച്ചിൽ ജാം ഇടുന്നതുപോലെയാണ്. അതിനർത്ഥം രാസവസ്തുക്കളിൽ ഒരു ക്രിസ്റ്റൽ ഘടനയുണ്ടെന്നാണ്. കൂടാതെ ഞങ്ങൾക്ക് ലിഥിയം അയോണുകൾ ഇടുകയും പുറത്തെടുക്കുകയും ചെയ്യാം. അതിനുശേഷം ഘടന സമാനമാണ്. "
വൈറ്റിംഗ്ഹാം പറഞ്ഞു" ഞങ്ങൾ ക്രിസ്റ്റൽ ഘടന നിലനിർത്തുന്നു.
അതാണ് ഈ ലിഥിയം ബാറ്ററികളെ മികച്ചതാക്കുന്നത്.
ഈ സൈക്കിൾ വളരെയധികം കാലം തുടരുന്നു.
ഇന്നത്തെ ലിഥിയം ബാറ്ററികൾ ശേഷിയിൽ പരിമിതപ്പെടുത്തിയിരിക്കുന്നു.
കാരണം ഓരോ ട്രാൻസിഷൻ മെറ്റൽ റെഡോക്സ് സെന്ററിനും ഒന്നിൽ താഴെ ലിഥിയം അയോൺ / ഇലക്ട്രോൺ പരസ്പരം ബന്ധിപ്പിച്ചിരിക്കുന്നു.
ഉയർന്ന ഊർജ്ജ സാന്ദ്രത കൈവരിക്കുന്നതിന്, മുകളിൽ പറഞ്ഞ സിസ്റ്റങ്ങളുടെ ഒരു ഇലക്ട്രോൺ റെഡോക്സ് ഇന്റർകലേഷൻ പ്രതിപ്രവർത്തനങ്ങൾക്കപ്പുറമാണ് ഈ സമീപനം.
നിലവിൽ, വൈറ്റിംഗ്ഹാമിന്റെ ഗവേഷണം മൾട്ടി-ഇലക്ട്രോൺ ഇന്റർകലേഷൻ പ്രതിപ്രവർത്തനങ്ങളിലേക്ക് മുന്നേറി, ഇത് ഒന്നിലധികം ലിഥിയം അയോണുകൾ പരസ്പരം ബന്ധിപ്പിച്ച് സംഭരണ ശേഷി വർദ്ധിപ്പിക്കുന്നു.
വൈറ്റിംഗ്ഹാം ലിക്സ്‌വൊപോ 4 പോലുള്ള ഏതാനും മൾട്ടി-ഇലക്ട്രോൺ ഇന്റർകലേഷൻ മെറ്റീരിയലുകൾ വിജയകരമായി വികസിപ്പിച്ചെടുത്തിട്ടുണ്ട്.
മൾട്ടി-ഇലക്ട്രോൺ പ്രതിപ്രവർത്തനങ്ങൾ നടത്താൻ മൾട്ടിവാലന്റ് വനേഡിയം കേഷൻ ഒരു പ്രധാന പങ്ക് വഹിക്കുന്നു.
ഈ വസ്തുക്കൾ ഊർജ്ജ സാന്ദ്രത അതിവേഗം വർദ്ധിപ്പിക്കുകയും ബാറ്ററി വ്യവസായത്തിൽ ലൈറ്റുകൾ പ്രകാശിപ്പിക്കുകയും ചെയ്യുന്നു.
1971-ൽ ഇലക്ട്രോകെമിക്കൽ സൊസൈറ്റിയിൽ നിന്ന് യംഗ് ഓതർ അവാർഡ്, 2003-ൽ ബാറ്ററി റിസർച്ച് അവാർഡ്, 2004-ൽ ഫെലോ ആയി തിരഞ്ഞെടുക്കപ്പെട്ടു.
2010-ൽ ഗ്രീൻടെക് മീഡിയ ഹരിത സാങ്കേതികവിദ്യ വികസിപ്പിക്കുന്നതിനുള്ള സംഭാവനകൾ നൽകിയ മികച്ച 40 പുതുമയുള്ളവരിൽ ഒരാളായി അദ്ദേഹത്തെ പട്ടികപ്പെടുത്തി.
2012-ൽ, ലിഥിയം ബാറ്ററി മെറ്റീരിയൽസ് റിസർച്ചിലേക്കുള്ള ആജീവനാന്ത സംഭാവനയ്ക്കുള്ള ഐബി‌എ യെഗെർ അവാർഡ് വൈറ്റിംഗ്ഹാമിന് ലഭിച്ചു.
കൂടാതെ 2013-ൽ മെറ്റീരിയൽസ് റിസർച്ച് സൊസൈറ്റിയുടെ ഫെലോ ആയി തിരഞ്ഞെടുക്കപ്പെട്ടു.
2015-ൽ തോംസൺ റോയിട്ടേഴ്സ് രസതന്ത്രത്തിനുള്ള നോബൽ സമ്മാനത്തിനുള്ള ക്ലാരിവേറ്റ് സൈറ്റേഷൻ സമ്മാന ജേതാക്കളുടെ പട്ടികയിൽ ലിഥിയം അയൺ ബാറ്ററിയുടെ വികസനത്തിന് കാരണമായ ഊർജ്ജ സംഭരണ സാമഗ്രികൾക്കായി ഇന്റർകലേഷൻ കെമിസ്ട്രി പ്രയോഗിക്കുന്നതിന് തുടക്കമിട്ട ഗവേഷണത്തിന് ജോൺ ബി. വൈറ്റിംഗ്ഹാം നാഷണൽ അക്കാദമി ഓഫ് എഞ്ചിനീയറിംഗിലേക്ക് തിരഞ്ഞെടുക്കപ്പെട്ടു.
2019-ൽ വൈറ്റിംഗ്ഹാം, ജോൺ ബി. ഗുഡ്നോഫ് , അകിര യോഷിനോ എന്നിവർക്കൊപ്പം "ലിഥിയം അയൺ ബാറ്ററികളുടെ വികസനത്തിന്" 2019-ലെ രസതന്ത്രത്തിനുള്ള നോബൽ സമ്മാനം ലഭിച്ചു.
അംഗീകാരം 2007 സ്കോളർഷിപ്പ്, ക്രിയേറ്റീവ് ആക്റ്റിവിറ്റികൾ എന്നിവയിലെ മികവിനുള്ള ചാൻസലറുടെ അവാർഡും ന്യൂയോർക്ക് സ്റ്റേറ്റ് യൂണിവേഴ്സിറ്റിയിലെ മികച്ച ഗവേഷണ അവാർഡും, 2010 അമേരിക്കൻ കെമിക്കൽ സൊസൈറ്റിയിൽ നിന്നുള്ള ആജീവനാന്ത സംഭാവനയ്ക്കുള്ള അവാർഡ് 2015 തോംസൺ റോയിട്ടേഴ്സ് സൈറ്റേഷൻ സമ്മാന ജേതാവ് 2017 ഇന്റർനാഷണൽ സൊസൈറ്റി ഫോർ സോളിഡ് സ്റ്റേറ്റ് അയോണിക്സിൽ നിന്നുള്ള സീനിയർ സയന്റിസ്റ്റ് അവാർഡ് 2018 മെറ്റീരിയൽസ് റിസർച്ച് സൊസൈറ്റിയിൽ നിന്നുള്ള ടേൺബുൾ അവാർഡ് 2018 നാഷണൽ അക്കാദമി ഓഫ് എഞ്ചിനീയറിംഗ് അംഗം ജോൺ ബി. ഗുഡ്‌നോഫ് , അകിര യോഷിനോ എന്നിവർക്കൊപ്പം 2019-ൽ രസതന്ത്രത്തിനുള്ള നോബൽ സമ്മാനം അവലംബം പുറത്തേക്കുള്ള കണ്ണികൾ Scholia has a profile for Q285062 (എം. സ്റ്റാൻലി വൈറ്റിംഗ്ഹാം) .
M. Stanley Whittingham's profile Archived 2019-08-22 at the Wayback Machine .
at Binghamton University website
എം. ഹലീമാബീവി ഇംഗ്ലീഷ് വിലാസം https://ml.wikipedia.org/wiki/Haleemabeevi
ഒരു ഇന്ത്യൻ പത്രപ്രവർത്തകയും സാമൂഹിക പ്രവർത്തകയും സ്വാതന്ത്ര്യ സമര സേനാനിയും ഇസ്ലാമിക് ഫെമിനിസ്റ്റും പത്ര എഡിറ്ററും പ്രസാധകയുമായിരുന്നു എം. ഹലീമാബീവി (1918-2000).
കേരളത്തിലെ മൂന്ന് വനിതാ ആനുകാലികങ്ങളുടെയും ഒരു പൊതു മാസികയുടെയും ഉടമസ്ഥ എന്ന അതുല്യമായ സ്ഥാനം അവർക്കുണ്ട്.
തിരുവല്ല മുസ്ലിം മഹിളാ അസോസിയേഷൻ പ്രസിഡന്റും മുസ്ലിം മജ്‌ലിസിന്റെ സജീവ പ്രവർത്തകയുമായിരുന്നു ഹലീമ ബീവി.
1938 നും 1945 നും ഇടയിൽ കേരളത്തിലെ തിരുവല്ലയിൽ മുനിസിപ്പൽ കൗൺസിലറായി പ്രവർത്തിച്ച  അവർ ആ സ്ഥാനം വഹിക്കുന്ന ആദ്യത്തെ മുസ്ലീം വനിതയായിരുന്നു.
സാമൂഹിക-രാഷ്ട്രീയരംഗങ്ങളിലും അവർ സജീവമായി ഇടപെട്ടിരുന്നു.
1918ൽ അടൂരിൽ പീർ മുഹമ്മദ് സാഹിബിന്റെയും മൈതീൻബീവിയുടെയും മകളായി ജനിച്ചു.
പിതാവ് വളരെ ചെറുപ്പത്തിലേ മരിച്ചു.
ഏഴു മക്കളുടെ മാതാവായ മൈതീൻബീവി സമുദായത്തിന്റെ എതിർപ്പുകൾ അവഗണിച്ചു കുട്ടികൾക്കു സ്കൂൾ വിദ്യാഭ്യാസം നൽകി.
അടൂർ സ്കൂളിലായിരുന്നു വിദ്യാഭ്യാസം.
17ാം വയസ്സിൽ പ്രമുഖ ഇസ്ലാമിക പണ്ഡിതനും വക്കം മൌലവിയുടെ ശിഷ്യനുമായ കെ.എം. മുഹമ്മദ് മൗലവിയെ വിവാഹം ചെയ്തു .
പെരുമ്പാവൂരിൽനിന്നു പ്രസിദ്ധീകരിച്ചിരുന്ന അൻസാരി മാസികയുടെ പത്രാധിപരായിരുന്നു അദ്ദേഹം.
ഏഴാം ക്ലാസ് വിദ്യാഭ്യാസമുണ്ടായിരുന്ന ഹലീമാബീവി ഭർത്താവിന്റെ സഹായത്തോടെയാണ് പത്രപ്രവർത്തനത്തിന്റെ ആദ്യ പാഠങ്ങൾ അഭ്യസിച്ചത്.
1938ൽ തിരുവല്ലയിൽനിന്നു ഹലീമാബീവി മാനേജിങ് എഡിറ്ററായി മുസ്ലിം വനിത (1938) എന്ന പേരിൽ ഒരു മാസിക ആരംഭിച്ചു .
പത്രാധിപ, ലേഖിക, പ്രിന്റർ, പബ്ലിഷർ, കമ്പോസർ തുടങ്ങിയ ഉത്തരവാദിത്തങ്ങളെല്ലാം ഒരേ സമയം നിർവഹിച്ചുകൊണ്ട് അവർ ഈ രംഗത്തു പിടിച്ചു നിൽക്കാൻ ശ്രമിച്ചത്.
യാഥാസ്ഥിതിക വിഭാഗത്തിന്റെ ശക്തമായ എതിർപ്പുകളും സാമ്പത്തിക പ്രയാസങ്ങളെയും തുടർന്ന് പത്തുമാസത്തിനുശേഷം മാസിക നിർത്തേണ്ടിവന്നു .
ഭാരത ചന്ദ്രിക ആഴ്ചപ്പതിപ്പ് (1946), ഭാരത ചന്ദ്രിക ദിനപത്രം, ആധുനിക വനിത (1970) എന്നിവ പുറത്തിറക്കുകയുണ്ടായി.
1970ൽ ആധുനിക വനിതയെന്ന പേരിൽ മാസിക വീണ്ടും ആരംഭിച്ചു.
മാപ്പിള റിവ്യൂവിന്റെ പ്രസിദ്ധീകരണത്തിൽ പങ്കാളിയാവുകയും ചെയ്തു.
ഭാരതചന്ദ്രിക വനിതാ മാസിക (സെപ്റ്റംബർ 1944) കവർ പേജ്
1938-ൽ പതിനെട്ടാം വയസ്സിൽ അവർ മുസ്ലീം വനിത ആരംഭിച്ചു.
തിരുവല്ലയിൽ നിന്ന് അച്ചടിച്ച് തുടങ്ങിയ അതിൻറെ പ്രസാധനം പിന്നീട് കൊടുങ്ങല്ലൂരിലേക്ക് മാറ്റി.
പ്രാദേശിക മുസ്ലീങ്ങൾക്കിടയിലെ യാഥാസ്ഥിതിക ഗ്രൂപ്പുകളുടെ എതിർപ്പും സാമ്പത്തിക കുറവും കാരണം മാസിക നിർത്തേണ്ടി വന്നു.
1946ൽ ഹലീമാബീവി മാനേജിങ് ഡയറക്ടറായി ഭാരതചന്ദ്രിക എന്ന പേരിൽ ഒരു ആഴ്ചപ്പതിപ്പിനു രൂപം നൽകി.
സാഹിത്യവിഷയങ്ങൾക്കായിരുന്നു ആഴ്ചപ്പതിപ്പിൽ മുൻതൂക്കം നൽകിയിരുന്നത്.
പത്രത്തിലും ആഴ്ചപ്പതിപ്പിലും വൈക്കം മുഹമ്മദ് ബഷീർ , ബാലാമണി അമ്മ , പി.കേശവദേവ് , തകഴി ശിവശങ്കരപ്പിള്ള , ജി.ശങ്കരക്കുറുപ്പ് , എം.പി. അപ്പൻ , പി.കുഞ്ഞിരാമൻ നായർ , ഒ.എൻ.വി. കുറുപ്പ് , എസ്. ഗുപ്തൻ നായർ തുടങ്ങിയപ്രമുഖർ സബ് എഡിറ്ററായി പ്രവർത്തിച്ചിട്ടുണ്ട്.
ചങ്ങമ്പുഴ , ബാലാമണിയമ്മ , ഗുപ്തൻ നായർ , ഒ.എൻ.വി. കുറുപ്പ് , പി.എ. സെയ്തുമുഹമ്മദ് തുടങ്ങിയവരെല്ലാം ആഴ്ചപ്പതിപ്പിലെ എഴുത്തുകാരായിരുന്നു.
ബഷീറിന്റെ നീലവെളിച്ചം , വിശുദ്ധരോമം , പാത്തുമ്മയുടെ ആട് എന്നിവയൊക്കെ ആദ്യം പ്രസിദ്ധീകരിച്ചുവന്നത് ഭാരതചന്ദ്രികയിലാണ്.
ഒരു വർഷത്തിനു ശേഷം വാരിക ദിനപത്രമാക്കി.
ഭാരതചന്ദ്രിക ദിനപത്രമാക്കി മാറ്റിയതോടെ അത് സാമ്പത്തിക പ്രതിസന്ധിയിലായി.
അതേ സമയം, അവർ വനിതാ മാസികയായ വനിത (1944)  ആരംഭിച്ചിരുന്നു.
1970-ൽ ആധുനിക വനിതാ എന്ന പേരിൽ മറ്റൊരു മാസിക തുടങ്ങി.
ഈ മാസികയും വിജയിച്ചില്ല.
തിരുവിതാംകൂറിൽ സർ സി.പി.യുടെ ഭരണത്തെ നഖശിഖാന്തം എതിർത്തു.
സർക്കാരിനെതിരെ രൂക്ഷമായ വിമർശനമുയർത്തിയ പത്രത്തെ വരുതിയിലാക്കാൻ സർക്കാരിന്റെ ഭാഗത്തുനിന്നു ഭീഷണികളും പ്രലോഭനങ്ങളുമുണ്ടായി.
തുടർന്ന് അറബി മുൻഷിയായിരുന്ന ഭർത്താവ് കെ.എം. മുഹമ്മദ് മൗലവിയുടെ ടീച്ചിങ് ലൈസൻസ് സർക്കാർ റദ്ദാക്കി.
സിംഗപ്പൂരിലെ വായനക്കാരുടെയും അഭ്യുദയകാംക്ഷികളുടെയും സഹായത്തോടെ പുതിയ പ്രസ് വാങ്ങി.
അതിനുവേണ്ടി പെരുമ്പാവൂരിലെ വീടും പുരയിടവും വിറ്റു.
മലയാള മനോരമ കണ്ടുകെട്ടിയപ്പോൾ കെ.സി. മാമ്മൻ മാപ്പിളയ്ക്കു വേണ്ടി ലഘുലേഖകൾ അടിച്ചുകൊടുത്തത് ഈ പ്രസ്സിൽ നിന്നായിരുന്നു.
അൽ മനാർ മാസികയിൽ ഇസ്‌ലാമുമായി ബന്ധപ്പെട്ട ലേഖനങ്ങൾ അവർ സംഭാവന ചെയ്യാറുണ്ടായിരുന്നു.
സാമൂഹിക-രാഷ്ട്രീയരംഗങ്ങളിൽ
ഗ്രാമത്തിൽ മതപ്രബോധനം നടക്കുമ്പോൾ ഒരു മതപണ്ഡിതൻ ഇസ്ലാം നൽകുന്നതിൽ നിന്നും വിഭിന്നമായി വിദ്യാഭ്യാസത്തിന് സ്വന്തം നിർവചനം നൽകി.
ഹലീമ ബീവിയും സുഹൃത്തുക്കളും സദസ്സിൽ നിന്ന് എഴുന്നേറ്റു നിന്ന് പണ്ഡിതനെ ചോദ്യം ചെയ്യുകയും അവൾക്ക് പറയാനുള്ളതെല്ലാം പറഞ്ഞ് കുറച്ച് സ്ത്രീകളോടൊപ്പം ഇറങ്ങുകയും ചെയ്തു.
ഇസ്ലാം മതം വൃത്തിയായി പ്രസംഗിക്കാൻ കഴിയുന്നവരെക്കൊണ്ട് അടുത്ത ദിവസം അതേ സ്ഥലത്ത് പ്രസംഗിപ്പിക്കുമെന്ന് പോകുന്നതിന് മുമ്പ് ബീവി വെല്ലുവിളിച്ചു.
അടുത്ത ദിവസം മുതൽ കെ.എം.മുഹമ്മദ് മൗലവി, അസ്ലം മൗലവി, എം.അബ്ദുൾ സലാം ഐ.എ.എസ്., തുടങ്ങിയവർ പ്രസംഗിച്ചു.
ഹലീമ ബീവിയുടെ ജീവിതത്തിലെ ഈ സംഭവം കേരള മുസ്ലീം ചരിത്രത്തിൽ വലിയ സ്വാധീനം ചെലുത്തി.
‘അഖില തിരുവിതാംകൂർ മുസ്ലിം വനിതാ സമ്മേളനം’ എന്ന പേരിൽ ഒരു സംഘടന രൂപീകരിച്ചു പ്രവ്ര‍ത്തിച്ചു.
കേരള നദ്വത്തുൽ മുജാഹിദീന്റെ കീഴിൽ നടത്തപ്പെട്ട കൊച്ചിൻ വനിതാ സമ്മേളന സംഘാടകയെന്ന നിലയ്ക്കും അധ്യക്ഷയെന്ന നിലയ്ക്കും പ്രവർത്തിച്ചു.
വിമോചനസമരത്തിൽ സജീവമായിരുന്നു.
അഞ്ചു വർഷം തിരുവല്ല മുനിസിപ്പൽ കൌൺസിലറായും പ്രവർത്തിച്ചു .
തിരുവിതാംകൂർ മുസ്‌ലിം മഹിളാ സമാജം
1938-ൽ തിരുവല്ലയിൽ സംഘടിപ്പിച്ച കേരള ചരിത്രത്തിലെ ആദ്യ മുസ്‌ലിം വനിതാ സമ്മേളനത്തിലാണ് അഖില തിരുവിതാംകൂർ മുസ്‌ലിം മഹിളാ സമാജം രൂപീകരിക്കപ്പെട്ടത്.
ഹലീമാബീവിയുടെയും മറ്റും ആഭിമുഖ്യത്തിൽ സംഘടിപ്പിച്ച പ്രസ്തുത സമ്മേളനവും സംഘടനയും അന്നത്തെ സാമൂഹ്യാന്തരീക്ഷത്തിൽ വലിയ ചലനങ്ങൾ സൃഷ്ടിച്ചു.
തിരുവിതാംകൂറിൽ ആദ്യമായി ഹിന്ദിരാഷ്ട്ര ഭാഷാ വിശാരദ് പരീക്ഷ പാസായ മൈതീൻ ബീവിക്കും, ആദ്യമായി വൈദ്യശാസ്ത്ര ബിരുദം നേടിയ ഡോ. അബ്ഷാ മരയ്ക്കാറിനും തിരുവിതാംകൂർ സർക്കാർ സർവീസിൽ ജോലി നൽകണമെന്നും സമ്മേളനം സർക്കാറിനോട് അഭ്യർഥിക്കുകയുണ്ടായി.
200-ഓളം സ്ത്രീകളെ പങ്കെടുപ്പിച്ച് ഒരു സമ്മേളനം നടത്താൻ അക്കാലത്ത് ഹലീമാബീവിക്ക് സാധിച്ചു .
സമ്മേളനത്തെ തുടർന്ന് തിരുവല്ല കേന്ദ്രമാക്കി രൂപംകൊണ്ട വനിതാ സമാജ ത്തിന്റെ ആദ്യ പ്രസിഡന്റും ഹലീമാബീവിയായിരുന്നു.
തിരുവല്ലയിൽ സമാജത്തിന്റെ ഓഫീസ് സജീവമായി പ്രവർത്തിച്ചിരുന്നതിനാൽ അവിടെ പലപ്പോഴായി വനിതാ സമ്മേളനങ്ങൾ സംഘടിപ്പിക്കാറുണ്ടായിരുന്നു.
മൂന്ന് വർഷത്തോളം സമാജം നന്നായി പ്രവർത്തിക്കുകയുണ്ടായി.
സമാജം, മുസ്‌ലിം പെൺകുട്ടികളുടെ വിദ്യാഭ്യാസത്തിന് പ്രോത്സാഹനം നൽകി.
പെൺകുട്ടികളെ സ്‌കൂളിലയക്കാൻ രക്ഷിതാക്കളെ പ്രേരിപ്പിച്ചു, താഴ്ന്ന ക്ലാസുകളിലെ നിർധന വിദ്യാർഥിനികൾക്ക് ധനസഹായം നൽകി, ഉയർന്ന ക്ലാസുകളിലെ പെൺകുട്ടികൾക്ക് മുസ്‌ലിം പ്രമുഖരിൽനിന്നും മറ്റും ധനസഹായം ലഭ്യമാക്കി, ഗവൺമെന്റ് സ്‌കോളർഷിപ്പുകൾ യഥാസമയം ലഭ്യമാക്കാൻ നടപടികൾ എടുത്തു.
വ്യക്തി ജീവിതവും മരണവും
ഹലീമ ബീവിക്ക് പതിനാറ് വയസ്സുള്ളപ്പോഴാണ് കെ എം മുഹമ്മദ് മൗലവിയെ അവർ വിവാഹം ചെയ്തത്.
അവരുടെ പൊതുപ്രവർത്തനങ്ങളിൽ ഭർത്താവ് അവരെ പ്രോത്സാഹിപ്പിച്ചു.
അദ്ദേഹം എഴുത്തുകാരനും പത്രാധിപരും മതപണ്ഡിതനുമായിരുന്നു.
അൻസാർ ബീഗം, നഫീസ ബീവി, പാറങ്കണ്ണി യുപിഎസ് സ്കൂൾ റിട്ട.
ഹെഡ്മിസ്ട്രസ് ജമീലാബീവി, തിരുവനന്തപുരം സിഡ്കോ ജനറൽ മാനേജർ മുഹമ്മദ് അഷ്റഫ് എന്നിവരാണ് മക്കൾ.
1992ൽ മുഹമ്മദ് മൗലവിയുടെ മരണശേഷം ഹലീമ ബീവി പൊതുജീവിതത്തിൽ നിന്ന് പൂർണമായും പിന്മാറി.
പിന്നീട് മകൾ നഫീസ ബീവിക്കൊപ്പം പെരുമ്പാവൂരിലായിരുന്നു താമസം.
2000 14-ന് അവർ അന്തരിച്ചു.
ജന്മശതാബ്ദി
കേരള സാഹിത്യ അക്കാദമി 2019 ൽ പുസ്തകോത്സവത്തോടനുബന്ധിച്ച് ഹലിമാബീവി ജന്മശതാബ്ദി സമ്മേളനം നടത്തിയിരുന്നു.
അവലംബം ↑ ↑ 1 2 3 4 5 ↑ 1 2 {{ cite journal }} : Check date values in: | date= ( help ) ↑ https://nakshatram.wordpress.com/2013/05/16/%E0%B4%B9%E0%B4%B2%E0%B5%80%E0%B4%AE%E0%B4%BE%E0%B4%AC%E0%B5%80%E0%B4%B5%E0%B4%BF-%E0%B4%AA%E0%B5%8D%E0%B4%B0%E0%B4%A5%E0%B4%AE-%E0%B4%AE%E0%B5%81%E0%B4%B8%E0%B5%8D%E0%B4%B2%E0%B4%BF%E0%B4%82/ ↑ 1 2 3 4 5 6 ↑ {{ cite web }} : | first= has numeric name ( help ) ↑ {{ cite journal }} : Check date values in: | date= ( help ) ↑ പുറം കണ്ണികൾ വനിത മാസികയുടെ ഏഴാം വാല്യത്തിന്റെ നാലാം ലക്കം
എം. ഹക്കിംജി സാഹിബ്‌ ഇംഗ്ലീഷ് വിലാസം https://ml.wikipedia.org/wiki/M.
_Hakimji_Sahib
മൂന്നാം കേരള നിയമസഭാംഗമായിരുന്നു എം. ഹക്കിംജി സാഹിബ്‌ .
തിരുവനന്തപുരം ജില്ലയിൽ കണിയാപുരത്തു 1928 ഒക്ടോബർ 24 നു ജനിച്ചു.
63-ആം വയസ്സിൽ 1991 മാർച്ച്‌ 18 നു നിര്യാതനായി.
വിദ്യാർഥി ആയിരിക്കുമ്പോൾ ഇന്ത്യയുടെ സ്വാതന്ത്ര്യ സമരവുമായി ബന്ധപ്പെട്ടു പൊതു പ്രവർത്തനം ആരംഭിച്ചു.
ഇന്ത്യൻ യുനിയൻ മുസ്ലിം ലീഗ് തിരുവനനന്തപുരം ജില്ല കമ്മിറ്റിയുടെ ആദ്യ പ്രസിഡൻറായി 1956ൽ രാഷ്ട്രിയ രംഗത്ത് സജീവമായി.
1957 ലെ വിമോചന സമരത്തിൽ തിരുവനനന്തപുരം ജില്ലാ സമരസമിതിയുടെ വൈസ്‌ ചെയർമാൻ എന്ന നിലയിൽ അറസ്റ്റ്‌ വരിച്ചു  21 ദിവസത്തോളം  ജയിൽ വാസം അനുഭവിച്ചു.
1957 മുതൽ 62 വരെ കേരള സംസ്ഥാന മുസ്ലിം ലീഗ് കമ്മിറ്റിയുടെ ഉപാധ്യക്ഷൻ ആയിരുന്നു.
തെക്കൻ കേരളത്തിലെ ആദ്യത്തെ മുസ്ലിം ലീഗ് എം.എൽ.എ ആയി 1967-ൽ കഴക്കുട്ടത്ത് നിന്നും തിരഞ്ഞെടുക്കപ്പെട്ടു .
എം.ആർ. ഗോപകുമാർ ഇംഗ്ലീഷ് വിലാസം https://ml.wikipedia.org/wiki/M.
_Gopakumar
മലയാളചലച്ചിത്ര സീരിയൽ നടനാണ് എം.ആർ. ഗോപകുമാർ.
കേരള സ്റ്റേറ്റ് ഫിലിം അവാർഡുകൾ: 1993മികച്ച പ്രകടനത്തിനുള്ള പ്രത്യേക ജൂറി പുരസ്കാരം- വിധേയൻ 1999 രണ്ടാമത്തെ മികച്ച നടൻ - ഗോപാലൻ നായരുടെ താടി
കേരളാ സ്റ്റേറ്റ് ടെലിവിഷൻ അവാർഡുകൾ 1994- മികച്ച നടൻ - കൂടാരം മികച്ച നടൻ 1998 - Pattolapponnu മികച്ച നടൻ 1999 - Pulari, Baalyakaala Smaranakal മികച്ച സഹനടൻ‌ 2004 - ഫിക്ഷൻ രണ്ടാമത്തെ മികച്ച നടൻ 2008 - അരനാഴികനേരം അഭിനയിച്ച ചിത്രങ്ങൾ പുലിമുരുകൻ (2016) മല്ലനും മാതേവനും Chaayilyam (2014) തെക്കു തെക്കൊരു ദേശത്ത് കാറ്റും മഴയും വൈറ്റ് പേപ്പർ സ്നേഹിക്കാൻ ഒരു മനസ്സ് Nirnnayakam (2015) Chewing Gum (2013) Pigman (2013)....
Madhavan Manikkya Thamburattiyum Christmas Karolum (2013) My Fan Ramu (2013) ഒഴിമുറി (2012) Karmayogi (2012) The Last Vision (2012) Puthiya Theerangal (2012) ആദാമിൻറെ മകൻ അബു (2011) Ee Dhanya Muhoortham (2011) Priyappetta Nattukkare (2011) Punyam Aham (2010) The Thriller (2010) Thathwamasi (2009) Oru Pennum Randaanum (2008) ദേ ഇങ്ങോട്ടു നോക്കിയേ (2008) മാടമ്പി (2008) മലബാർ വെഡ്ഡിംഗ് (2008) Vilapangalkkappuram (2008) Naalu Pennungal (2007) Shyaamam (2006) Ammathottil (2006) Mahha Samudram (2006) Out of Syllabus (2006) Nerariyan CBI (2005) Udayon (2005) ....